ai4bharat/Pralekha huggingface dataset:
उप राष्ट्रपति सचिवालय
उपराष्ट्रपति श्री जगदीप धनखड़ ने महावीर जयंती की पूर्व संध्या पर देशवासियों को बधाई दी
उपराष्ट्रपति श्री जगदीप धनखड़ ने महावीर जयंती के शुभ अवसर पर देशवासियों को बधाई दी है।
उनके संदेश का पाठ इस प्रकार है:
‘‘मैं महावीर जयंती के शुभ अवसर पर देशवासियों को हार्दिक बधाई और शुभकामनाएं देता हूं।
भगवान महावीर की शिक्षाएँ हमें शुचिता, करुणा और सच्चाई के मार्ग पर चलते हुए जीवन जीने के लिए प्रेरित करती हैं। महावीर जयंती एक समृद्ध - सार्थक जीवन हेतु त्रिरत्नों - सम्यक् दर्शन, सम्यक् ज्ञान तथा सम्यक् चरित्र के प्रति हमारी प्रतिबद्धता की पुष्टि करने का एक सुअवसर है।
आइए हम भगवान महावीर के आदर्शों के प्रति स्वयं को समर्पित करते हुए, करुणा, दया और सत्य से प्रेरित विश्व के निर्माण की दिशा में मिलकर काम करें’’
श्रम और रोजगार मंत्रालय
कृषि एवं ग्रामीण श्रमिकों के लिए अखिल भारत उपभोक्ता मूल्य सूचकांक – अक्टूबर, 2021
कृषि एवं ग्रामीण श्रमिकों के लिए अखिल भारत उपभोक्ता मूल्य सूचकांक  माह अक्टूबर, 2021 में14-14 अंक बढ़कर क्रमशः 1081 अंकों  तथा 1090 अंकों  के स्तर पर रहे। कृषि मजदूरों और ग्रामीण मजदूरों के सामान्य सूचकांक में वृद्धि के लिए प्रमुख योगदान खाद्य समूह से क्रमशः 12.02 और 11.70 अंक की सीमा तक आया। कृषि मजदूरों और ग्रामीण मजदूरों के सामान्य सूचकांक में वृद्धि की दिशा में प्रमुख योगदान मुख्य रूप से सब्जियों और फलों, गेहूं-आटा, दाल, प्याज, मांस-बकरी,मछली-ताजा,सरसों का तेल,चीनी,गुड़,मिर्च-हरी/सूखी आदिकी कीमतों में वृद्धि के कारण हुआ।
वह सूचकांक में वृद्धि/गिरावट अलग-अलग राज्यों में अलग-अलग है। कृषि मजदूरों के मामले में, 19 राज्यों में 5 से 22 अंक की वृद्धि और मणिपुर राज्य में 5 अंकों की कमी दर्ज की गई। कर्नाटक 1254 अंकों के साथ सूचकांक तालिका में सबसे ऊपर है जबकि हिमाचल प्रदेश 870 अंकों के साथ सबसे नीचे है।
ग्रामीण मजदूरों के मामले में, 19 राज्यों में 4 से 22 अंक की वृद्धि और मणिपुर राज्य में 5 अंक की कमी दर्ज की। कर्नाटक 1252 अंकों के साथ सूचकांक तालिका में शीर्ष पर रहा जबकि बिहार 900 अंकों के साथ सबसे नीचे रहा।
राज्यों में, कृषि और ग्रामीण मजदूरों के लिए उपभोक्ता मूल्य सूचकांक संख्या में अधिकतम वृद्धि जम्मू और कश्मीर  में मुख्य रूप से सब्जियों और फलों, प्याज, सरसों-तेल, प्लास्टिक के जूते आदि की कीमतों में वृद्धि के कारण हुई। इसके विपरीत, कृषि मजदूरों और ग्रामीण मजदूरों के लिए उपभोक्ता मूल्य सूचकांक संख्या में अधिकतम कमी मणिपुर राज्य  में मुख्य रूप से चावल, ताजा मछली, जलाऊ लकड़ी, सब्जियों और फलों आदि की कीमतों में गिरावट के कारण दर्ज की गई।
प्रधान श्रम एवं रोजगार सलाहकार और मुख्य श्रम आयुक्त  श्री डी.पी.एस. नेगी ने कहा कि सीपीआई-एएल और सीपीआई-आरएल पर आधारित मुद्रास्फीति की बिंदु दर अक्टूबर, 2021 में 2.76% और 3.12% रही, जो सितंबर, 2021 में क्रमशः 2.89% और 3.16% और पिछले वर्ष के इसी महीने के दौरान क्रमशः 6.59% और 6.45% थी। इसी तरह, अक्टूबर, 2021 में खाद्य मुद्रास्फीति 0.39% और 0.59% रही, जो सितंबर, 2021 में क्रमशः 0.50% और 0.70% और पिछले वर्ष के इसी महीने में क्रमशः 7.96% और 7.92% रही थी।
अखिल भारतीय उपभोक्ता मूल्य सूचकांक संख्या :
|
|
वर्ग
|
|
कृषि श्रमिक
|
|
ग्रामीण श्रमिक
|
|
|
|
सितंबर,2021
|
|
अक्टूबर, 2021
|
|
सितंबर,2021
|
|
अक्टूबर, 2021
|
|
सामान्य सूचकांक
|
|
1067
|
|
1081
|
|
1076
|
|
1090
|
|
खाद्य
|
|
1004
|
|
1021
|
|
1011
|
|
1028
|
|
पान, सुपारी आदि
|
|
1826
|
|
1835
|
|
1838
|
|
1846
|
|
ईंधन और प्रकाश
|
|
1173
|
|
1175
|
|
1169
|
|
1171
|
|
कपड़े,बिस्तरे व जूते
|
|
1090
|
|
1096
|
|
1112
|
|
1120
|
|
विविध
|
|
1128
|
|
1133
|
|
1130
|
|
1135
नवंबर, 2021 के लिए सीपीआई-एएल और आरएल 20 दिसंबर, 2021 को जारी किए जाएंगे।
विद्युत मंत्रालय
केंद्रीय मंत्री श्री आर के सिंह ने वायब्रैंट विलेज प्रोग्राम के तहत हिमाचल प्रदेश के किन्नौर जिले के छितकुल गांव का दौरा किया
एक केंद्रीय पीएसयू छितकुल को गोद लेगा और इसे एक वायब्रैंट विलेज के रूप में विकसित होने में राज्य सरकार की मदद करेगा: केंद्रीय मंत्री श्री आर के सिंह
केंद्रीय विद्युत, नवीन एवं नवीकरणीय ऊर्जा मंत्री श्री आर के सिंह ने हिमाचल प्रदेश के मुख्यमंत्री ठाकुर सुखविंदर सिंह सुखु के साथ आज किन्नौर जिले के छितकुल गांव में वायब्रैंट विलेज प्रोग्राम के तहत आयोजित स्थानीय ग्रामीणों के साथ एक परस्पर संवादमूलक कार्यक्रम में भागीदारी की।
इस परस्पर संवादमूलक कार्यक्रम के दौरान, मुख्यमंत्री एवं केंद्रीय विद्युत मंत्री ने स्थानीय ग्रामीणों के साथ परस्पर बातचीत की और उनकी शिकायतों को ध्यानपूर्वक सुना। उन्होंने लोगों को भरोसा दिलाया कि उनकी सभी सही मांगों पर प्राथमिकता के आधार पर विचार किया जाएगा।
स्थानीय ग्रामीणों के साथ परस्पर बातचीत करते हुए, मुख्यमंत्री ने कहा कि राज्य सरकार ग्रामीण आबादी, विशेष रूप से जनजातीय क्षेत्रों में रहने वाले लोगों के उत्थान की दिशा में संकल्पित है और इसे शीर्ष प्राथमिकता प्रदान कर रही है। उन्होंने कहा कि पूरे हिमाचल प्रदेश राज्य के पास समृद्ध सांस्कृतिक विरासत है लेकिन जनजातीय क्षेत्रों की सांस्कृतिक विरासत की अपनी खुद की विशिष्ट पहचान है जो विश्व भर के लोगों को अपनी ओर आकर्षित करती है।
उन्होंने केंद्रीय विद्युत और नवीन एवं नवीकरणीय ऊर्जा मंत्री को हिमाचल प्रदेश के उनके दौरे के लिए धन्यवाद भी दिया।
छितकुल से मंडी तक की बस सेवा आरंभ होने की घोषणा करते हुए मुख्यमंत्री ने छितकुल में सामुदायिक भवन, बस स्टैंड के साथ ही पार्किंग सुविधा उपलब्ध कराने और मिनी स्टेडियम के निर्माण की मांगों पर सहानुभूतिपूर्वक विचार करने का आश्वासन दिया।
उपस्थित जनसमूह को संबोधित करते हुए केंद्रीय विद्युत और नवीन एवं नवीकरणीय ऊर्जा मंत्री ने कहा कि वायब्रैंट विलेज प्रोग्राम देश के उत्तरी भूमि सीमा में अवसंरचना सुविधाओं को सुदृढ़ बनाने तथा शहरों में उपलब्ध सभी प्रकार की सुविधाओं को वहां प्रदान करने की केंद्र सरकार की एक पहल है। श्री सिंह ने सूचित किया कि वायब्रैंट विलेज प्रोग्राम के तहत किन्नौर जिले के छितकुल, पूह, नाको, लिओ और चांगो गांवों को विकसित किया जाएगा।
केंद्रीय मंत्री ने समुदाय के सदस्यों को जानकारी दी कि एक केंद्रीय सार्वजनिक क्षेत्र उपक्रम  छितकुल को गोद लेगा और इसे एक जीवंत गांव के रूप में विकसित होने में राज्य सरकार की मदद करेगा। उन्होंने कहा, ‘‘एक मेगा वाट बिजली संयंत्र की स्थापना छितकुल गांव में की जाएगी। क्षेत्र के नालों पर सूक्ष्म पनबिजली परियोजनाओं की स्थापना की संभावना की भी खोज की जाएगी। पर्यटन कार्यकलापों तथा क्षेत्र की समृद्ध सांस्कृतिक विरासत को बढ़ावा देने के लिए छितकुल में एक सांस्कृतिक तथा पर्यटन केंद्र की भी स्थापना की जाएगी।
बाद में, दोनों गणमान्य व्यक्तियों ने नागास्ती में द्वितीय भारत तिब्बत सीमा पुलिस  बटालियन चौकी का भी दौरा किया और आईटीबीपी के अधिकारियों और जवानों के साथ परस्पर बातचीत की।
इससे पूर्व, मुख्यमंत्री एवं केंद्रीय विद्युत मंत्री का कुप्पा में उनके आगमन पर जिला प्रशासन द्वारा हार्दिक स्वागत किया गया।
राज्य के राजस्व मंत्री श्री जगत सिंह नेगी ने इस अवसर पर मुख्यमंत्री एवं केंद्रीय विद्युत मंत्री का स्वागत किया।
प्रधानमंत्री कार्यालय
प्रधानमंत्री श्री नरेन्द्र मोदी ने बापू-बंगबंधु डिजिटल प्रदर्शनी का उद्घाटन किया
बांग्लादेश की अपनी दो दिवसीय यात्रा पर प्रधानमंत्री श्री नरेन्द्र मोदी ने बांग्लादेश की प्रधानमंत्री शेख हसीना के साथ, संयुक्त रूप से बापू और बंगबंधु पर एक डिजिटल प्रदर्शनी का उद्घाटन किया। बापू और बंगबंधु दक्षिण एशियाई क्षेत्र के दो अनुकरणीय व्यक्तित्व हैं, जिनके विचार और संदेश विश्व स्तर पर गुंजायमान हैं।
प्रदर्शनी के संरक्षक श्री बिराद याजनिक ने नेताओं को प्रदर्शनी का अवलोकन करवाया इस दौरान शेख रेहाना भी उनके साथ थे।
वस्त्र मंत्रालय
कल नई दिल्ली में मेगा सिल्क इवेंट का आयोजन होगा
केंद्रीय रेशम बोर्ड के सहयोग से वस्त्र मंत्रालय 9 फरवरी, 2019 को नई दिल्ली में ‘सर्जिंग सिल्क – अकाम्प्लिश्मेन्ट एंड वे फॉरवर्ड’ कार्यक्रम का आयोजन कर रहा है। विदेश मंत्री श्रीमती सुषमा स्वराज इस कार्यक्रम की मुख्य अतिथि होंगी, जबकि कार्यक्रम की अध्यक्षता केंद्रीय वस्त्र मंत्री श्रीमती स्मृति जुबिन इरानी करेंगी।
कार्यक्रम में पिछले 4 वर्षों के दौरान भारत में रेशम उद्योग के विकास को मुख्य रूप से दिखाया जाएगा। जनजातीय क्षेत्रों की महिलों को बुनियाद तसर रेशम रिलिंग मशीनें वितरित की जाएंगी। इसका उद्देश्य थाई रिलिंग की वर्षों पुरानी व्यवस्था को समाप्त करना है। तसर रेशम के क्षेत्र में इस प्रथा को समाप्त करने तथा ग्रामीण व जनजातीय महिलाओं को उचित आय प्रदान करने के उद्देश्य से तथा चंपा, छत्तीसगढ के एक उद्यमी के सहयोग से केंद्रीय रेशम प्रौद्योगिकी शोध संस्थान ने इस मशीन को विकसित किया है। इस विकसित मशीन का नाम बुनियाद रिलिंग मशीन है। यह मशीन तसर सिल्क की गुणवत्ता और उत्पादकता को बेहतर बनाएगी तथा महिलाओं के कठिन श्रम में राहत प्रदान करेगी।
पारंपरिक तरीके का उपयोग करते हुए धागा तैयार करने वाली एक महिला प्रति दिन 125 रुपये कमाती है जबकि बुनियाद रिलिंग मशीन से वह 350 रुपये प्रति दिन कमा सकती है। बुनियाद रिलिंग मशीन की कीमत 8475 रुपये प्रति इकाई है। मार्च, 2019 तक थाई रिलिंग की प्रथा को समाप्त करने का लक्ष्य निर्धारित किया गया है। मशीन, सौर ऊर्जा तथा पैर से चलने वाले उपकरणों के साथ उपलब्ध है। मशीन उत्पादन के लिए निर्माताओं और इनके वितरण के लिए धागा तैयार करने वालों की पहचान कर ली गई है।
कार्यक्रम के दौरान रेशम उद्योग के सफल व्यक्तियों को सम्मानित किया जाएगा। सर्वश्रेष्ठ प्रदर्शन करने वालों को पुरस्कार दिये जाएंगे। रेशम अपशिष्ट से मिलैंज फेब्रिक तैयार किया जाएगा। रेशम कीट-पालन क्षेत्र के गुणवत्ता-प्रमाण पत्र के लिए एक मोबाइल एप्प लांच की जाएगी। इसके साथ ही भारतीय रेशम उद्योग राज्य रेशम कीट-पालन पर आधारित एक पुस्तिका जारी की जाएगी।
इस पुस्तिका में प्रत्येक राज्य में रेशम कीट पालन तथा रेशम उद्योग के विकास और वर्तमान स्थिति का विवरण होगा। भारत सरकार द्वारा प्रारंभ किए गए विभिन्न योजनाओं की जानकारी भी इस पुस्तिका में होगी। यह सुनिश्चित किया गया है कि कार्यक्रम में वस्त्र क्षेत्र के प्रतिनिधि बड़ी संख्या में शामिल हों।
रक्षा मंत्रालय
भारतीय रक्षा उद्योग ने थाईलैंड प्रतिनिधिमंडल के सामने अपनी अत्याधुनिक क्षमताओं का प्रदर्शन किया
रक्षा मंत्रालय के अंतर्गत आने वाले रक्षा उत्पादन विभाग ने 22 जून, 2023 को नई दिल्ली में रॉयल थाई वायु सेना  के उप प्रमुख, एयर मार्शल पीबून वोरावनप्रीचा के नेतृत्व में आए थाईलैंड प्रतिनिधिमंडल के साथ एक ब्रीफिंग और बातचीत के सत्र का आयोजन किया, जिसमें भारतीय रक्षा उद्योगों की अत्याधुनिक क्षमताओं का प्रदर्शन किया गया और दोनों देशों के बीच द्विपक्षीय रक्षा सहयोग को बढ़ावा दिया गया।
भारतीय रक्षा उद्योग ने थाईलैंड के प्रतिनिधिमंडल के सामने अपनी अत्याधुनिक रक्षा क्षमताओं का प्रदर्शन किया, जो दोनों देशों के बीच द्विपक्षीय रक्षा सहयोग को मजबूत करने की दिशा में एक महत्वपूर्ण कदम है। इस आयोजन का उद्देश्य आपसी समझ प्रगाढ़ करना, संभावित साझेदारी का पता लगाना और क्षेत्रीय सुरक्षा में योगदान करना था।
इस कार्यक्रम के दौरान, दोनों पक्षों ने मजबूत रक्षा संबंध स्थापित करने और संयुक्त अनुसंधान, प्रौद्योगिकी हस्तांतरण एवं रणनीतिक साझेदारी का मार्ग तलाशने के लिए अपनी प्रतिबद्धता को दुहराया। इन प्रस्तुतियों और चर्चाओं के माध्यम से दोनों देशों के बीच भविष्य में रक्षा अनुसंधान एवं विकास, संयुक्त अभ्यास और क्षमता निर्माण सहित पारस्परिक हित के क्षेत्रों में सहयोग का मार्ग भी प्रशस्त होगा।
विज्ञान एवं प्रौद्योगिकी मंत्रालय
हिमालय क्षेत्र में पाए जाने वाले गर्म पानी के सोते वायुमंडल में बड़ी मात्रा में वायुमंडल में कार्बन डाइऑक्साइड का उत्सर्जन करते हैं
हिमालय क्षेत्र में विभिन्न तापमान और रासायनिक गुण वाले ऐसे करीब 600 सोते हैं
ज्वालामुखी विस्फोटों, भूगर्भीय चट्टानों और भू-तापीय प्रणाली के माध्यम से पृथ्वी के आंतरिक भाग से वायुमंडल में उत्सर्जित होने वाली कार्बन डाइऑक्साइड गैस वैश्विक कार्बन चक्र में योगदान करती है जो पृथ्वी पर छोटे और लंबे समय तक जलवायु को प्रभावित करती है। हिमालय क्षेत्र में विभिन्न तापमान और रासायनिक स्थितियों वाले लगभग 600 गर्म पानी के सोते हैं। क्षेत्रीय और वैश्विक जलवायु परिवर्तन तथा भूगर्भीय चट्टानों के खिसकने से होने वाले गैस उत्सर्जन की प्रक्रिया में इनकी भूमिका पर ग्लोबल वार्मिंग का आकलन करते समय विचार करने की आवश्यकता है।
हिमालय के गढ़वाल क्षेत्र में लगभग 10,000 वर्ग किमी क्षेत्र में फैले भूगर्भीय सोतेकार्बन डाइऑक्साइड  से समृद्ध पानी की निकासी दिखाते हैं। भारत सरकार के विज्ञान और प्रौद्योगिकी विभाग, के तहत एक स्वायत्त संस्थान, वाडिया इंस्टीट्यूट ऑफ हिमालयन जियोलॉजी की ओर से इसका पता लगाया गया था। इस इंस्टीट्यूट को इन सोतों से उत्सर्जित होने वाली गैस की जांच करने की विशेषज्ञता है। अनुमानित कार्बन डाइऑक्साइड का उत्सर्जन  का प्रवाह वायुमंडल में लगभग 7.2 × 106 एमओएल/ वर्ष है।
वैज्ञानिक पत्रिका “एनवायरनमेंटल साइंस एंड पॉल्यूशन रिसर्च” में प्रकाशित अध्ययन में बताया गया है कि इन गर्म पानी के सोतों में कार्बन डाइऑक्साइट मैग्मा और ग्रेफाइट के ऑक्सीकरण के साथ-साथ हिमालय क्षेत्र के कोर में मौजूद कार्बोनेट चट्टानों के मेटामोर्फिक डेकार्बोनाइजेशन से प्राप्त होता है। इन सोतों के अधिकांश भूतापीय जल में बड़े पैमाने पर वाष्पिकरण होता है, जिसके बाद सिलिकेट चट्टानों का अपक्षय होता है। आइसोटोपिक विश्लेषण से इस सोतों के अन्य स्रोतों का पता चलता है।
वैज्ञानिकों की टीम ने गढ़वाल में हिमालय के प्रमुख फॉल्ट क्षेत्रों से 20 गर्मपानी के इन सोतों से एकत्र किए गए पानी के नमूनों का विस्तृत रासायनिक और आइसोटोप विश्लेषण किया। आइसोटोपिक माप  जैसे कि विघटित अकार्बनिक कार्बन , और ऑक्सीजन  के साथ-साथ सभी नमूनों का विश्लेषण किया गया।
उन्होंने पाया कि भूतापीय वसंत जल में उच्च विघटित अकार्बनिक कार्बन का 13सीडीआईसीअनुपात  होता है, और प्रमुख आयनों के बीच, बाइकार्बोनेट  1697 से 21,553 μEq / L के बीच होता है; क्लोराइड और सोडियम 90 से 19,171 μEq/L और 436 से 23181 μEq / L के बीच होता है। सोतों के जल में Cl और Na + की उच्च सांद्रता ने इनके गहरे स्रोतों का संकेत देती है।
टीम द्वारा किए गए सिमुलेशन अध्ययनों से पता चलता है कि इन सोतों में प्रति वर्ष जल से वायुमंडल में ~ 7.2 × 106molकार्बन डाइआक्साइड के उत्सर्जन की क्षमता है। इस अध्ययन से हिमालय क्षेत्र के गर्म पानी के सोतों से प्रति वर्ष वायुमंडल में उत्सर्जित होने वाली कार्बन डाइऑक्साइड गैस की मात्रा का अनुमान लगाना आसान हो जाता है।
पृथ्वी के वायुमंडल में वैश्विक स्तर पर कार्बन डाइऑक्साइड के प्रवाह का आकलन करने के लिए इस तरह के प्रक्रिया को ध्यान में रखा जाना चाहिए।
चित्र . जल से कार्बन डाइऑक्साइड के अलग होने की प्रक्रिया। उत्तर पूर्वी गढ़वाल क्षेत्र में वल्दिया से गर्म पानी के सोतों की भौगोलिक स्थिति से जुड़े डेटा के अध्ययन क्षेत्र की मैपिंग; बेकर एट आल से लिया गया बी शिमैटिक डी गैसिंग मॉडल के स्टडी क्षेत्र का चित्रण । सी कैडवेल ऐट आल की पृष्ठभूमि वाला अध्ययन क्षेत्र 
प्रकाशन लिंक: https://doi.org/10.1007/s11356-020-07922-1)
भारतीय प्रतिस्पर्धा आयोग
सीसीआई ने एचडीएफसी लिमिटेड, एचडीएफसी बैंक, एचडीएफसी इन्वेस्टमेंट्स और एचडीएफसी होल्डिंग्स के विलय से जुड़े प्रस्तावित संयोजन को मंजूरी दी
भारतीय प्रतिस्पर्धा आयोग  ने एचडीएफसी लिमिटेड, एचडीएफसी बैंक, एचडीएफसी इन्वेस्टमेंट्स और एचडीएफसी होल्डिंग्स के विलय से जुड़े प्रस्तावित संयोजन को मंजूरी दे दी है।
हाउसिंग डेवलपमेंट फाइनेंस कॉरपोरेशन लिमिटेड  एक आवास वित्त कंपनी है जो नेशनल हाउसिंग बैंक के साथ पंजीकृत है और मुख्य रूप से भारत में व्यक्तियों, कॉरपोरेट्स और डेवलपर्स को घरों, अपार्टमेंट और कमर्शियल प्रॉपर्टी के खरीद, निर्माण, विकास और मरम्मत के लिए वित्त प्रदान करने के कारोबार से जुड़ी है।
एचडीएफसी बैंक लिमिटेड  एक बैंकिंग कंपनी के रूप में भारतीय रिजर्व बैंक  के साथ पंजीकृत है और भारत में अपनी विभिन्न शाखाओं के जरिए खुदरा बैंकिंग, थोक बैंकिंग और ट्रेजरी संचालन सहित कई बैंकिंग और वित्तीय सेवाएं प्रदान करने के कारोबार में लगी हुई है।
एचडीएफसी इन्वेस्टमेंट्स लिमिटेड  एक व्यवस्थित रूप से महत्वपूर्ण, जमा न लेने वाली गैर-बैंकिंग वित्तीय कंपनी  के रूप में रिज़र्व बैंक के साथ पंजीकृत है और ये इक्विटी शेयरों, वरीयता शेयरों, उद्यम निधि, म्यूचुअल फंड और अन्य प्रतिभूतियों में निवेश करने के कारोबार में लगी हुई है।
एचडीएफसी होल्डिंग्स लिमिटेड  एक व्यवस्थित रूप से महत्वपूर्ण, जमा न लेने वाली गैर-बैंकिंग वित्तीय कंपनी  के रूप में रिज़र्व बैंक के साथ पंजीकृत है और ये इक्विटी शेयरों, वरीयता शेयरों, उद्यम निधि, म्यूचुअल फंड और अन्य प्रतिभूतियों में निवेश करने के कारोबार में लगी हुई है।
इनके प्रस्तावित संयोजन में दो-चरण की विलय प्रक्रिया शामिल है:
चरण 1: एचडीएफसी लिमिटेड में और उसके साथ एचडीएफसी इन्वेस्टमेंट्स और एचडीएफसी होल्डिंग्स का विलय, जिसमें एचडीएफसी लिमिटेड इस कदम के बाद पीछे बचने वाली इकाई होगी; और
चरण 2: समामेलित एचडीएफसी लिमिटेड का एचडीएफसी बैंक में विलय, जिसमें एचडीएफसी बैंक इस कदम के बाद पीछे बचने वाली इकाई होगा।

सीसीआई का विस्तृत आदेश शीघ्र जारी होगा।
वित्त मंत्रालय
वित्त मंत्री श्रीमती निर्मला सीतारमण ने सीओपी 26 के नामित अध्यक्ष माननीय आलोक शर्मा से जलवायु परिवर्तन से संबंधित विभिन्न मुद्दों पर चर्चा की
केंद्रीय वित्त एवं कॉरपोरेट कार्य मंत्री श्रीमती निर्मला सीतारमण ने सीओपी 26 के नामित अध्यक्ष माननीय आलोक शर्मा से आज यहां मुलाकात की और जलवायु परिवर्तन से संबंधित विभिन्न मुद्दों एवं विशेष रूप से सीओपी 26 पर चर्चा की।
वित्त मंत्री ने कहा कि भारत यूएनएफसीसीसी और पेरिस समझौते के लक्ष्यों की ओर आगे बढ़ने वाले कुछ जी20 देशों में शामिल है। उन्होंने कहा कि भारत ने जलवायु परिवर्तन से निपटने के लिए निर्णायक पहल की है। श्रीमती सीतारमण ने कहा कि सरकार 2030 तक 450 गीगावॉट नवीकरणीय ऊर्जा के लक्ष्य पर अपनी प्रतिबद्धताओं को पूरा करने के लिए ठोस कदम उठा रही है और सराहनीय गति से आगे बढ़ रही है। उन्होंने कहा कि इसमें से 100 गीगावॉट नवीकरणीय ऊर्जा को पहले ही हासिल किया जा चुका है। उन्होंने अन्य महत्वपूर्ण पहलों में हाइड्रोजन ऊर्जा मिशन पर किए गए व्यापक कार्यों पर प्रकाश डाला।
श्रीमती सीतारमण ने विभिन्न मंचों पर जलवायु परिवर्तन पर चल रही चर्चाओं के संबंध में जलवायु न्याय पर संवाद का जिक्र करते हुए गरीबों के प्रति सहानुभूति की भावना लाने की आवश्यकता पर जोर दिया। वित्त मंत्री ने उम्मीद जताई कि विकसित देशों द्वारा विकासशील देशों को प्रति वर्ष 100 अरब डॉलर प्रदान करने की प्रतिबद्धता पूरी की जाएगी और सीओपी 26 में वित्त पर नए सामूहिक लक्ष्यों के सकारात्मक परिणाम निकलेंगे।
उप राष्ट्रपति सचिवालय
सीएसआईआर के महानिदेशक ने कोविड-19 की व्यापकता का पता लगाने के लिए सीवेज और एयर सर्विलांस सिस्टम के बारे में उपराष्ट्रपति को प्रस्तुतीकरण दिया
उपराष्ट्रपति को सीएसआईआर की विभिन्न प्रयोगशालाओं द्वारा की गई गतिविधियों के बारे में भी जानकारी दी गई
महानिदेशक ने इस प्रणाली को भारतीय संसद में स्थापित करने का सुझाव दिया
उपराष्ट्रपति ने लोकसभा अध्यक्ष और सरकार के साथ इस विषय पर चर्चा करने का आश्वासन दिया
वैज्ञानिक एवं औद्योगिक अनुसंधान परिषद  के महानिदेशक डॉ. शेखर सी. मांडे ने कोविड-19 की व्यापकता का पता लगाने के लिए सीवेज और एयर सर्विलांस सिस्टम के बारे में उपराष्ट्रपति और राज्यसभा के सभापति श्री एम. वेंकैया नायडू के समक्ष प्रस्तुकतीकरण दिया।
डॉ. मांडे के साथ डॉ. राकेश मिश्रा, निदेशक, सेंट्रल फॉर सेल्युलर एंड मॉल्यूक्यूलर बॉयलोजी  डॉ. एस. चन्द्रशेखर, निदेशक इंडियन इंस्टीट्यूट ऑफ केमिकल टेक्नोलॉजी , डॉ. वेंकटा मोहन, आईआईसीटी और डॉ. अत्या कापले, एनईईआरआई, नागपुर भी उपस्थित थे।
डॉ. मांडे ने उपराष्ट्रपति को सीएसआईआर की विभिन्न प्रयोगशालाओं द्वारा की गई गतिविधियों के बारे में भी जानकारी दी। सीएसआईआर महानिदेशक ने उपराष्ट्रपति को जानकारी दी कि सीवेज निगरानी किसी भी आबादी में संक्रमित लोगों की संख्या के बारे में गुणात्मक एवं मात्रात्मक अनुमान प्रदान करती है और इसका उपयोग कोविड-19 के बढ़ने की प्रक्रिया को समझने के लिए उस समय किया जा सकता है, जब बड़े पैमाने पर लोगों के परीक्षण करने संभव नहीं होते हैं। यह वास्तविक समय में समुदायों में कोविड के प्रसार की समग्र निगरानी करने का एक उपाय है।
डॉ. मांडे ने सीवेज निगरानी की प्रासंगिकता पर कहा कि कोविड-19 मरीजों के मल में एसएआर-सीओवी2 विषाणु होते हैं और ये विषाणु रोगकारक लक्षणों वाले मरीजों के साथ-साथ बिना लक्षणों वाले मरीजों के मल में भी पाए जाते हैं और इस प्रकार से सीवेज में इस विषाणु के प्रसार से संक्रमण के रुझान के बारे में जानकारी मिल जाती है।
डॉ. मांडे ने हैदराबाद, प्रयागराज , दिल्ली, कोलकाता, मुंबई, नागपुर, पुद्दुचेरी और चेन्नई में संक्रमण की प्रवृत्ति का पता लगाने के लिए सीवेज निगरानी से संबंधित आंकड़ों को भी पेश किया और यह भी बताया कि इन प्रकार से लोगों की संख्या के बारे में एक अनुमान प्राप्त हो जाता है, क्योंकि व्यक्तिगत स्तर पर नमूनाकरण किया जाना संभव नहीं होता है। दूसरी तरफ, नियमित परीक्षण से केवल वही आंकड़े हासिल हो सकते हैं, जिनमें व्यक्तिगत स्तर पर लोगों की जांच की गई है।
डॉ. मांडे ने बताया कि कोविड-19 की सीवेज निगरानी न केवल इस महामारी को समझने में मदद करेगी, बल्कि भविष्य में कोविड-19 के फैलने और उसका समय पर जल्द से जल्द पता लगाने के लिए भी महत्वपूर्ण साबित होगी।
उन्होंने विषाणुओं के कणों और उनकी संक्रमण की क्षमता पर निगरानी रखने के लिए वायु नमूनाकरण प्रणाली स्थापित करने का भी सुझाव दिया।
उपराष्ट्रपति ने इन सभी वैज्ञानिकों को उनके कार्यों के लिए बधाई दी और प्रतिनिधिमंडल को आश्वासन दिया कि वह इस विषय पर लोकसभा अध्यक्ष ओम बिरला और सरकार के साथ चर्चा करेंगे।
प्रधानमंत्री कार्यालय
प्रधानमंत्री ने हिमाचल प्रदेश के ऊना से नई दिल्ली के लिए वंदे भारत एक्सप्रेस को हरी झंडी दिखाई
प्रधानमंत्री श्री नरेन्द्र मोदी ने आज अंब अंदौरा, ऊना से नई दिल्ली के लिए नई वंदे भारत एक्सप्रेस को हरी झंडी दिखाकर रवाना किया।
प्रधानमंत्री ने वंदे भारत एक्सप्रेस के ट्रेन के डिब्बों का निरीक्षण किया और अंदर दी जाने वाली सुविधाओं का जायजा लिया। श्री मोदी ने वंदे भारत एक्सप्रेस के लोकोमोटिव इंजन के कंट्रोल सेंटर का भी निरीक्षण किया। उन्होंने ऊना रेलवे स्टेशन का भी निरीक्षण किया।
प्रधानमंत्री हिमाचल प्रदेश के ऊना जिले के अंब अंदौरा रेलवे स्टेशन पर पहुंचे तो उनके साथ हिमाचल प्रदेश के मुख्यमंत्री श्री जय राम ठाकुर, हिमाचल प्रदेश के राज्यपाल श्री राजेंद्र विश्वनाथ अर्लेकर, केंद्रीय रेल मंत्री श्री अश्विनी वैष्णव और केंद्रीय सूचना एवं प्रसारण मंत्री श्री अनुराग सिंह ठाकुर भी मौजूद थे।
इस ट्रेन के शुरू होने से इस क्षेत्र में पर्यटन को बढ़ावा देने और यात्रा का एक आरामदायक और तेज साधन मुहैया कराने में मदद मिलेगी। ऊना से नई दिल्ली के लिए यात्रा का समय इससे दो घंटे कम हो जाएगा। अंब अंदौरा से नई दिल्ली के लिए चलने वाली, देश में शुरू की गई ये चौथी वंदे भारत ट्रेन है और पिछली ट्रेनों की तुलना में ये एक उन्नत संस्करण है, जो हल्का है और कम समय में तेज गति तक पहुंचने में सक्षम है। वंदे भारत 2.0 ज्यादा उन्नत चीजों और बेहतर सुविधाओं से लैस है। जैसे कि ये 0 से 100 किलोमीटर प्रति घंटे की रफ्तार महज 52 सेकंड में पा लेती है। इसकी अधिकतम गति 180 किलोमीटर प्रति घंटे की है। 430 टन के पिछले संस्करण की तुलना में इस उन्नत वंदे भारत एक्सप्रेस का वजन 392 टन होगा। इसमें वाई-फाई कंटेंट ऑन डिमांड की सुविधा भी होगी। पिछले संस्करण में जहां 24 इंच की स्क्रीन थीं, वहीं नई ट्रेन के हर डिब्बे में 32 इंच की स्कीन हैं जो यात्री सूचना और इन्फोटेनमेंट प्रदान करती हैं। वंदे भारत एक्सप्रेस पर्यावरण अनुकूल भी होगी क्योंकि इसके एसी 15 प्रतिशत ज्यादा ऊर्जा कुशल होंगे। ट्रैक्शन मोटर की धूल रहित स्वच्छ एयर कूलिंग से यात्रा ज्यादा आरामदायक हो जाएगी। पहले केवल एग्जीक्यूटिव क्लास के यात्रियों को ही साइड रिक्लाइनर सीट की सुविधा दी जाती थी जो इस ट्रेन में सभी वर्गों के लिए उपलब्ध कराई जाएगी। एग्जीक्यूटिव कोच में 180 डिग्री घूमने वाली सीटों की अतिरिक्त सुविधा है।
वंदे भारत एक्सप्रेस के नए डिजाइन में वायु शोधन के लिए रूफ-माउंटेड पैकेज यूनिट  में एक फोटो-कैटेलिटिक अल्ट्रावायलेट वायु शोधन प्रणाली स्थापित की गई है। सेंट्रल साइंटिफिक इंस्ट्रूमेंट्स ऑर्गनाइजेशन , चंडीगढ़ के सुझाव अनुसार इस सिस्टम को आरएमपीयू के दोनों सिरों पर डिजाइन और स्थापित किया गया है ताकि ताजी हवा और वापसी की हवा में से आ रहे कीटाणुओं, बैक्टीरिया, वायरस आदि से हवा को फिल्टर और साफ किया जा सके।
वंदे भारत एक्सप्रेस 2.0 बहुत बेहतरीन और विमान जैसी यात्रा का अनुभव प्रदान करती है। ये ट्रेन उन्नत अत्याधुनिक सुरक्षा सुविधाओं से लैस है जिसमें स्वदेशी रूप से विकसित ट्रेन टक्कर बचाव प्रणाली–‘कवच’ भी शामिल है।
स्वास्थ्य एवं परिवार कल्याण मंत्रालय
भारत में टीकाकरण कवरेज 73.82 करोड़ से अधिक हुआ
स्वस्थ्य होने की वर्तमान दर 97.51 प्रतिशत
पिछले 24 घंटों में 28,591 नए मामले दर्ज किये गए
भारत में सक्रिय मामलों  की संख्या कुल मामलों का 1.18 प्रतिशत
पिछले 79 दिनों से साप्ताहिक सक्रिय मामलों की दर  3 प्रतिशत से कम
पिछले 24 घंटों में 72,86,883 वैक्सीन की खुराक देने के साथ, भारत की कोविड-19 टीकाकरण कवरेज ने आज सुबह 7 बजे तक अनंतिम रिपोर्टों के अनुसार 73.82 करोड़  से अधिक हो गया। इन उपलब्धि को 75,25,766 सत्रों के माध्यम से हासिल किया गया है।
आज सुबह 7 बजे तक की अनंतिम रिपोर्ट के अनुसार संचयी आंकड़ों के विवरण में शामिल हैं:
|
|
एचसीडब्ल्यू
|
|
पहली खुराक
|
|
10363703
|
|
दूसरी खुराक
|
|
8587937
|
|
एफएलडब्ल्यू
|
|
पहली खुराक
|
|
18336456
|
|
दूसरी खुराक
|
|
13991469
|
|
18-44 वर्ष आयु समूह
|
|
पहली खुराक
|
|
296771856
|
|
दूसरी खुराक
|
|
42838102
|
|
45-59 वर्ष आयु समूह
|
|
पहली खुराक
|
|
142908025
|
|
दूसरी खुराक
|
|
62511101
|
|
60 वर्ष से अधिक आयु
|
|
पहली खुराक
|
|
92721925
|
|
दूसरी खुराक
|
|
49176804
|
|
कुल
|
|
73,82,07,378
केंद्र सरकार पूरे देश में कोविड-19 टीकाकरण की गति को तेज करने और इसके दायरे का विस्तार करने के लिए प्रतिबद्ध है।
पिछले 24 घंटों में 34,848 रोगियों के स्वस्थ होने से स्वास्थ्य लाभ लेने वाले रोगियों  की कुल संख्या बढ़कर 3,24,09,345 हो गई है।
परिणामस्वरूप, भारत में स्वस्थ होने की दर 97.51% है।
केंद्र और राज्यों/केंद्र शासित प्रदेशों द्वारा निरंतर और सहयोगात्मक रूप से किए जा रहे प्रयासों के फलस्वरूप पिछले लगातार 77 दिनों से 50,000 से कम दैनिक नए मामले दर्ज किए जा रहे हैं।
पिछले 24 घंटे में 28,591 नए मामले सामने आए।
वर्तमान में सक्रिय मामले 3,84,921 हैं। वर्तमान में यह सक्रिय मामले देश के कुल पुष्टि वाले मामलों का 1.16% हैं।
देश भर में जाँच क्षमता का विस्तार जारी है। पिछले 24 घंटों में कुल 15,30,125 जाँच की गई हैं। भारत ने अब तक कुल 54.18 करोड़  जाँच की गई हैं।
देश भर में जाँच क्षमता को बढ़ाया गया है, पिछले 79 दिनों से साप्ताहिक पुष्टि वाले मामलों की दर 3 प्रतिशत से कम रहते हुए 2.17 प्रतिशत बनी हुई है। दैनिक रूप से पुष्टि वाले मामलों की दर 1.87 प्रतिशत है। दैनिक रूप से पुष्टि वाले मामलों की दर लगातार पिछले 13 दिनों से 3 प्रतिशत से कम और 96 दिनों से दैनिक 5 प्रतिशत से नीचे बनी हुई है।